钦定古今图书集成/明伦汇编/闺媛典/第061卷 > 欧阳嵩妾刘氏
## 钦定古今图书集成/明伦汇编/闺媛典/第061卷 > 欧阳嵩妾刘氏

按《吉安府志》：“刘氏，欧阳嵩妾，名季姐，泰和人。嵩为尚
书郎，病亡，刘年二十五，誓与正室萧共守。萧曰：‘此非
易事，且汝无嗣，可去也’。刘曰：‘宜人在，生死相从’。乃眠
食一室，躬纺绩，不窥外户。萧病，刘侍汤药，月馀，衣不
解带。萧慰之曰：‘汝善自爱，且命诸儿归养’。刘曰：‘妾矢
志与宜人同生死，宜人万一不起，妾不敢爱其生’。未”
几萧殁，刘哭泣尽哀，视殓毕，遂自缢柩旁。